CELEX: 32020R1189
Language: fi
Date: 2020-08-06 00:00:00
Title: Komission asetus (EU) 2020/1189, annettu 6 päivänä elokuuta 2020, punasimppua NAFO 3M -alueella koskevan kalastuskiellon vahvistamisesta Euroopan unionin jäsenvaltion lipun alla purjehtivien alusten osalta

12.8.2020   
               
               
                  FI
               
               
                  Euroopan unionin virallinen lehti
               
               
                  L 262/1
               
            
         KOMISSION ASETUS (EU) 2020/1189,
         annettu 6 päivänä elokuuta 2020,
         punasimppua NAFO 3M -alueella koskevan kalastuskiellon vahvistamisesta Euroopan unionin jäsenvaltion lipun alla purjehtivien alusten osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 36 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksessa (EU) 2020/123 (2) säädetään kiintiöistä vuodeksi 2020.
                  
               
                     (2)
                  
                  
                     Komissiolle toimitettujen tietojen mukaan Euroopan unionin jäsenvaltion lipun alla purjehtivien tai Euroopan unionin jäsenvaltiossa rekisteröityjen alusten punasimppusaaliit NAFO 3M -alueella ovat täyttäneet vuodeksi 2020 myönnetyn kiintiön.
                  
               
                     (3)
                  
                  
                     Sen vuoksi on tarpeen kieltää tietyt kyseistä kantaa koskevat kalastustoimet,
                  
               ON HYVÄKSYNYT TÄMÄN ASETUKSEN:
         
            1 artikla
            Kiintiön täyttyminen
            Tämän asetuksen liitteessä tarkoitetun, Euroopan unionin jäsenvaltioille NAFO 3M -alueella vuodelle 2020 myönnetyn punasimpun kalastuskiintiön katsotaan täyttyneen kyseisessä liitteessä vahvistetusta päivämäärästä alkaen.
         
         
            2 artikla
            Kiellot
            Kielletään edellä 1 artiklassa tarkoitetun kannan kohdennettu kalastus Euroopan unionin jäsenvaltion lipun alla purjehtivilta tai Euroopan unionin jäsenvaltiossa rekisteröidyiltä aluksilta kyseisessä liitteessä vahvistetusta päivämäärästä alkaen.
         
         
            3 artikla
            
               Voimaantulo
            
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 6 päivänä elokuuta 2020.
            
               
                  Komission puolesta,
               
               
                  puheenjohtajan nimissä
               
               Virginijus SINKEVIČIUS
               
                  Komission jäsen
               
            
         
         
            (1)  EUVL L 343, 22.12.2009, s. 1.
         
            (2)  Neuvoston asetus (EU) 2020/123, annettu 27 päivänä tammikuuta 2020, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2020 (EUVL L 25, 30.1.2020, s. 1).
      
      
         
            LIITE
            
                        Nro
                     
                     
                        09/TQ123
                     
                  
                        Jäsenvaltio
                     
                     
                        Euroopan unioni (kaikki jäsenvaltiot)
                     
                  
                        Kanta
                     
                     
                        RED/N3M.
                     
                  
                        Laji
                     
                     
                        Punasimppu (Sebastes spp.)
                     
                  
                        Alue
                     
                     
                        NAFO 3M
                     
                  
                        Kalastuksen lopettamisen ajankohta
                     
                     
                        19. heinäkuuta 2020 klo 24.00 UTC